Document ID: /roh_data/filtered/fineweb-2-filterrobots_roh.jsonl.gz/69319

Hotel Ustria Mundaun
Dapi igl onn 2001 meinan Jolanda Cabalzar e Reto Schildknecht l'ustria Mundaun en secunda generaziun. Il baghetg digl onn 1876 ei dacuort vegnius sanaus cumplettamein e porscha in'atmosfera emperneivla e moderna. Jolanda ei responsabla per Vies beinstar culinaric e Reto retscheiva ils hosps en ina moda e maniera simpatica e cun humor.
En cuschina vegn mess gronda peisa sin products dalla stagiun. Tratgas naziunalas e specialitads grischunas sco capuns, maluns ni era in cordonbleu savurus vegnan cuschinai cun bia carezia.
L'ustria ei il liug ideal per sentupadas d'uniuns e da famiglia ed autras occurrenzas. Ils hospitonts garanteschan deletgs culinarics en in bi ambient.
Temps d'avertura
gliendisdis tochen sonda naven dallas 08.30
dumengia naven dallas 09.30
gievgia di da ruaus
La davosa dumengia dil meins resta l'ustria Mundaun mintgamai serrada.